Document ID: /fineweb-2-swissfilter-quality_10-filterrobots/filtered/01798.jsonl.gz/564

Feste und Feiern
Samichlausevärsli - Teil 2
Dem Samichlaus hat für jeden ein offenes Ohr.
© famveldman, 123rf.com
Weitere Artikel zum Thema:
Kategorie:
- Samichlaus, Du liebe Maa,
mues ich jetzt go füre staa?
Gäll, Du bisch nöd bös mit mir,
weisch ich han ächli Angscht vor Dir.
Gfolget hani scho nöd immer,
s'git no Sache, diä sind schlimmer!
Gäll, das wämmer jetzt vergässe,
lieber Schnitz und Bire ässe.
Gäll, ich dörf jetzt wieder gaa,
Samichlaus Du liebe Maa.
- Samichlaus Du guete Maa
ändlich bisch Du wieder da.
Chonsch cho luege, was ich mache
wien ich spiele, singe und lache.
Tuesch mich lehre, s’ Härz zverschänke
und e chli a anderi dänke.
Nur so bin ich sälber froh
unds Christchind cha zumer cho.
- Samichlaus es isch halt schwär all Tag artig zsi,
Secher chunsch Du hüt bi mir mit em grosse Buech verbii.
Ned immer isch mir sFolge glunge, sowie igs ha wöue,
Gäu Samichlaus Du weisch es scho, i muess dir nüt verzöue.
Wenn aber a dim grosse Sack nümm so schwär wettsch träge,
so würd i für e hampfle Nüss härzlech Danke säge
- Oh Samichlaus, wie simmer froh
Bisch wieder einisch zu eus cho
Mir gsehnds aa dine Auge aa
Häsch au es bitzeli Heiweh gha
Um hüt mit dine guete Sache
All dini Chinde glücklich z'mache
Ich hann scho g'fürchtet, Du sigsch am Änd
Will d'Mänsche hütt Ragete händ
Zum Mond ufe, mit Apollo Drei
Und chömisch nie meh zu Eus hei
Das würded alli libe Chinde
Uf eusere Ärde trurig finde
Für eusi Wält, mer weisses ja
Bisch Du de einzig richtig Maa
Und wämer dänn emal am Änd
Uf Erde Glück und Friede händ
Dänn chasch du au mit Sack und Fitze
Vo mir us uf de Mond ufe flitze
Gott Lob und Dank bliibsch Du bii eus
Und überlahsch de andere Chläus
De Mond und sämtlichi Planete
Es hätt ja doch kein Chinde dete
Und wos kein Chind hät, gibs nur zue
Da häsch du herzlich wenig z'tue.
Wir wünschen Ihnen einen schönen Samichlausetag.